section_heading: Životopis
paragraph_text: Žena mu se zvala Jeka (Jelena), a jedan od poznatijih sinova im je bio Bude Budisavljević. Poznatiji unuci su mu bili, Budin sin, Aleksandar Leko Budisavljević, autor knjige Pleme Budisavljevića u Gornjoj Krajini i svećenik Jovan Budisavljević, sin najmlađeg Mijatovog sina Daneta. Prijedlog o dodjeli plemstva bojniku Mijatu Budisavljeviću sastavljen je 1823. godine. U prijedlogu se ističu njegove zasluge: znanje, odanost i privrženost carskoj kući. U uvodu se daju i osnovni podatci o njegovoj vojnoj karijeri, počev od 1. svibnja 1775. kad je stupio u Ličku graničarsku regimentu, zatim o vojnom školovanju i napredovanju u vojnoj službi do čina bojnika. Bojnik Mijat umirovljen je 1. ožujka 1820., poslije 41 godine službe.